**Z M L U V A  č. 2/21**

**o poskytnutí dotácie**

uzatvorená podľa § 7 ods.4 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov.

**Poskytovateľ :**  **Obec Lieskovec**

v zastúpení Michalom Turayom, starostom obce

Ul. Stredisková 154/26, 962 21 Lieskovec

IČO : 00647861

DIČ : 2021346228

Bankové spojenie : ČSOB, a.s.

IBAN: SK0275000000004024652909

**a**

**Prijímateľ :** **Obecný športový klub Lieskovec**

v zastúpení Judr. Radoslav Ulianko, tajomník OŠK

 IČO: 37951203

DIČ: 2021887901

Bankové spojenie : VÚB a.s.

IBAN : **SK7602000000003000329053** futbalový oddiel

IBAN : S**K1302000000003000324658** turistický oddiel

# Predmet zmluvy

1. Obec Lieskovec sa zaväzuje poskytnúť finančné prostriedky Obce Lieskovec podľa

§ 7 ods. 4 zákona č. 583/2004 Z.z. o rozpočtových pravidlách územnej samosprávy

a  o  zmene a doplnení niektorých zákonov prijímateľovi Obecný športový klub

Lieskovec ( ďalej iba prijímateľ )

2. Prijímateľ sa zaväzuje poskytnuté finančné prostriedky použiť maximálne hospodárne a efektívne na čiastočné krytie potrieb v rozsahu uvedenom v čl. III. tejto zmluvy.

**II.**

# Výška poskytnutej dotácie

1. Obec v súlade so schváleným rozpočtom na rok 2020 a na základe **uznesenia OZ**

**č. 34/2020 , č. 35/2020** zo dňa 14.12.2020 poskytuje prijímateľovi na rok 2021 dotáciu pre :

**A/ Futbalový oddiel OŠK vo výške : 13.000.- €**

**slovom: Trinásťtisíc EUR**

**B/ Turistický oddiel OŠK vo výške : 2.600.- €**

**slovom : Dvetisíšeťsto EUR**

**III.**

**Vymedzenie akcií, nákladov, aktivít**

**A/ Futbalový oddiel :**

1. Prijímateľ sa zaväzuje finančné prostriedky v priebehu roka 2021 použiť v zmysle uznesenia č. 34/2020 zo dňa 14.12.2020.

Dotácia bude použitá na bežné výdavky spojené s podporou športovej činnosti - doprava, faktúry a poplatky SSFZ, faktúry a poplatky SFZ, iné poplatky spojené so športovou činnosťou, nákup športovej výstroje a pomôcok.

2. Prijímateľ nemôže z poskytnutých finančných prostriedkov poskytnúť dotáciu iným

právnickým osobám, fyzickým osobám – podnikateľom, prípadne fyzickým osobám.

3. Zmeniť účel použitia finančných prostriedkov uvedený v bode 1 môže len na základe písomnej žiadosti prijímateľa. O zmenu účelu je prijímateľ povinný písomne požiadať ešte pred realizovaním zmeny účelu.

**B/ Turistický oddiel :**

1. Prijímateľ sa zaväzuje finančné prostriedky v  roku 2021 použiť v zmysle uznesenia

č.35/2020 zo dňa 14.12.2020.

Dotácia bude použitá na :

- úhradu dopravných nákladov pripravovaných turistických podujatí

2. Schválený objem finančných prostriedkov je pre plánovaný program na rok 2021. Ich

využitie je možné pozmeniť v odôvodnených prípadoch:

* zmena programu vyvolaná presunom termínov akcií v dôsledku nepriaznivých poveternostných podmienok,
* vzhľadom k vyvolanej zmene programu členskou základňou a záujmom športovej verejnosti.

3. Prijímateľ nemôže z poskytnutých finančných prostriedkov poskytnúť dotáciu iným právnickým osobám, fyzickým osobám - podnikateľom, prípadne fyzickým osobám.

**IV.**

## Financovanie a doba použitia finančných prostriedkov

1. Poskytovateľ sa zaväzuje poukázať finančné prostriedky príjemcovi :

1. **Futbalový oddiel na účet IBAN : SK7602000000003000329053 vedený vo**

**VÚB a.s. Zvolen**

**Celková čiastka: 13.000.- €**

**Podmienky :**

**Prvá splátka 4.000.- € bude uhradená do termínu .......................**

**Ďalšie splátky budú uvoľnené až po vyúčtovaní – doložení dokladov predošlej časti uhradenej splátky dotácie.**

1. **Turistický oddiel na účet číslo: IBAN: SK1302000000003000324658 vedený**

**vo VÚB a.s.**

**Celková čiastka: 2.600.- € do ........................**

2. Prijímateľ použije poskytnuté finančné prostriedky **do 15.11.2021.**

**V.**

## Vyúčtovanie dotácie

1.Vyúčtovanie dotácie musí obsahovať :

- jednotlivé položky musia byť doložené fotokópiami účtovných dokladov / faktúry,

objednávky, dodací list a pod./,

- výpisy z banky a súpis dokladov s uvedením dátumu a čísla účtovného dokladu,

- predmetu finančnej operácie, dodávateľa, resp. odberateľa, dátum úhrady- potvrdenie,

zoznam účastníkov a ďalšie údaje preukazujúce použitie dotácie,

- výdavkový pokladničný doklad - doložený výdavkovými a príjmovými pokladničnými

dokladmi,

- stručnú správu o zhodnotení podujatia.

2. Číselnú a vecnú stránku vyúčtovania potvrdí svojím podpisom štatutárny zástupca

prijímateľa, ktorý zodpovedá za účelové použitie dotácie a za predložené vyúčtovanie.

Vyúčtovanie dotácie Obecný športový klub Lieskovec vykoná do termínu: **30.11.2021.**

**VI.**

# Ostatné dojednania

1. Prijímateľ sa zaväzuje umožniť starostom poverenému zamestnancovi obce Lieskovec a

hlavnej kontrolórke obce Lieskovec vykonanie kontroly účtovných dokladov predloženého

vyúčtovania dotácie poskytnutej podľa tejto zmluvy.

2. Prijímateľ sa zaväzuje, že v prípade verejného šírenia diela bude uvádzať, že akcia

bola podporená finančným príspevkom Obce Lieskovec.

**VII.**

# Záverečné ustanovenia

1. Zmluva sa uzatvára na dobu určitú do **30.11.2021.**

2.Zmeniť zmluvu je možné iba písomným dodatkom k zmluve podpísaným oboma

zmluvnými stranami.

3. Obec Lieskovec môže odstúpiť od zmluvy v prípade, ak zanikne dôvod na poskytnutie

dotácie.

4. Zmluva je vyhotovená v troch exemplároch, z ktorých obdrží: futbalový oddiel 1x

turistický oddiel 1x

obec Lieskovec 1x

5. Zmluva nadobúda účinnosť dňom podpísania zmluvnými stranami.

V Lieskovci, dňa ....................... V Lieskovci, dňa ............................

................................................... ....................................................

Michal Turay  Judr. Radoslav Ulianko

starosta obce tajomník OŠK Lieskovec